OpenLLM-France/wikimedia huggingface dataset:
# Xabi Solano

Xabier Solano Maiza (Hernani, Gipuzkoa, 1978ko urriaren 21a) Euskal Herriko musikari bat da.
Trikitia jotzen hasi zen, Jon Mari Beasainek 1994an eratutako Etzakit taldean. Etzakit taldearekin bi disko egin zituen: Etzakit (1998) eta Goiz edo noiz (1999).
2003an parte hartu zuen Fermin Muguruza Kontrabanda taldean, bere arreba ordezkatzen Kristina Solano. Talde horrekin egindako ibilaldiaren bitartean, Ferminek konbentzitu zuen rock-a eta trikitia nahasten zituen talde bat eratzeko.
Xabi Solano The Solanos taldea eratu zuen Oskar Benas eta Sergio Ordoñez-ekin eta haien lehenengo diskoa argitaratu zuten: ''The Solanos''. Disko honetan Xabi Solanok konpositore, abeslari eta trikitilari jardun zuen.
Hori eta gero Fermin Muguruzarekin egin zuen topo berriro ''Euskal Herria Jamaika Clash'' grabatzeko eta album horren ibilaldian parte hartzeko.
2007an Fermin Muguruzarekin ibilaldia egiten zuen bitartean, Xabi proiektu berri bati bueltak ematen hasi zen, Esne Beltza ("Leche negra") izenarekin bukatu zuena Fermin Muguruzak gomendatuta. Urte berearen abenduan ibilaldi bat hasi zuten Euskal Herritik eta Kataluniatik."Hipokrisia Naiz Dub" leloarekin hasi zuten ''Irun Lion Zion in dub'' bilketan (Talka, 2007). Esne Beltzarekin hiru diska kaleratu ditu. Made In Euskal Herria (2008), Noa (2010) eta 3 Kolpetan (2011). Laugarren batek, Gora, 2013 bukaeran ikusiko du argia.

## Diskografia
### Etzakit taldearekin

* Etzakit (Elkar, 1998)
* Goiz edo Noiz (Elkar, 1999)

### 4 itzal taldearekin

* Denek dakite (Oihuka, 2001)
* Sartu (GOR, 2003)

### The Solanos taldearekin

* The Solanos (Metak, 2005)

### Fermin Muguruzarekin

* Sala Apolo, Barcelona 21/01/04 (Metak-Kontrakalea, 2004)
* Euskal Herria Jamaika Clash (Talka, 2006)

### Esne Beltza taldearekin

* Made In Euskal Herria (Gaztelupeko Hotsak, 2008)
* Noa (Baga Biga, 2010)
* 3 Kolpetan (Baga Biga, 2011)
* Gora (5Gora, 2013)
* Esna 1-2 (5Gora, 2015-2016)
* Ni (5Gora, 2018)
* Datuak: Q3328366
* Multimedia: Xabi Solano / Q3328366
# Castelló de la Ribera

Castelló Valentziako Erkidegoko udalerria da, Ribera Alta eskualdean eta Valentziako probintzian kokatua. Toponimoaren inguruko eztabaidaren ondorioz izen ofiziala Villanueva de Castellón da. valentzieraz historian zehar erabili diren beste bi izen Castelló de Xàtiva eta Vilanova de Castelló dira.
2010eko urtarrilaren 1eko erroldaren arabera 7.686 biztanle zituen.

## Izenaren gaineko gatazka

Toponimo ofiziala, epaitegien barruko eta kanpoko eztabaida ugariren ostean, gaur egun Villanueva de Castellón da; Udalak errealitate hori aipatzen badu ere, bere web orrian Castelló herri izena ere erabiltzen du. Hor ez da Vilanova de Castelló agertzen, bai ordea AVLk argitaratutako jentilizio zerrendan.
Herriaren izena eztabaida gogorra bihurtu da XX. mendearen amaieran eta XXI.aren hasieran, jarrerak politizatuz eta muturreraino eramanez. Erabiliena eta herri izena "Castelló" zenez horixe ofizial bihurtzea proposatu zen alde batetik, "de la Ribera" herri homonimoekin bereziteko gehituta; gainera hiribildu (vila, villa) tituluak jatorri borbonikoa zuela ere irizten diote. Beste aldean Valentziako Erkidegoko eskuina, eskuin muturra eta sektore antikatalanistak proposamen honen kontrako jarrera azaldu zuten eta Valentziako Generalitatean PPk eta Unió Valencianak zuten boterea probetxatuz Villanueva de Castellón ofizial bihurtu zuten. Horren ondorioz urte gutxitan herriak izen ofizial asko izan du.

## Erreferentziak

* ↑ Castellóko Udalaren webgunea.
* ↑ AVLren webgunea
* ↑ Valencians.com webgunea.

## Ikus, gainera

* Valentziako udalerrien zerrenda

## Kanpo estekak

* (Gaztelaniaz) (Katalanez) Udalaren webgunea.
* Datuak: Q2041822
* Multimedia: Castelló de la Ribera / Q2041822
# Gema López Las Heras

Gema López Las Heras (Azkoitia, Gipuzkoa, 1989ko urriaren 22a) itzultzailea da.

## Biografia

Gemari txikitatik gustatu izan zaizkio hizkuntzak. Batxilergoan izan zuen zer ikasi ez zekien bolada bat, baina, azkenean, Itzulpengintza eta Interpretazioa ikastea erabaki zuen, eta gustura dago egindako hautuarekin. Itzulpengintza eta Interpretazioan lizentziatua da Euskal Herriko Unibertsitaten.
Lanbidez itzultzailea da Eusko Jaurlaritzaren HAEEn (Herri Arduralaritzaren Euskal Erakundea). Administrazioko itzultzaile lanetan aritzetik literaturarako urratsa egin zuen Jardun horretan Literatura Unibertsala bildumarako The Country Girls, Landa aldeko neskak (2022, Erein) Edna O'Brienen trilogiako lehen liburua ekarri zuen euskarara.
Ildo horretatik, Annie Ernauxen “Emakume izoztua” euskaratu zuen 2023an Jokin Zaitegi lehiaketa irabazi ostean. Euskaraz eman den Ernauxen seigarren lana da. Idazleak bere bizitzari atzera begiratua emateko ariketa egiten du liburu honetan, jaioterritik zergatik alde egin zuen ulertzeko ahaleginean.

## Argitalpenak
### Itzulpenak

* Landa aldeko neskak (Erein-Igela, 2022). 1960. urtean argitaratu zenean, mundu osoan ospea lortu zuen Edna O’Brienek idatzitako eleberriaren itzulpena.
* Emakume izoztua (Elkar, 2023). Annie Ernauxek, 2022ko Literaturako Nobel sariak, idatzitako liburuaren itzulpena.

## Sariak

* Jokin Zaitegi lehiaketa irabazi zuen kultura unibertsala euskarara ekartzeko.

## Erreferentziak

* 1 2 3 4 SA, Baigorri Argitaletxea. (2023-12-13). «Annie Ernauxen «Emakume izoztua» euskaraz, Lopez Las Herasen eskutik» GARA (Noiz kontsultatua: 2023-12-14).
* 1 2 «Maite eta Gema Lopez Las Heras: "Aukera pertsonala izan da biok letretara jotzea" - Azkoitia» Maxixatzen.eus (Noiz kontsultatua: 2023-12-15).
* ↑ «NorDaNor | EIZIE» nordanor.eus (Noiz kontsultatua: 2023-12-15).
* ↑ Garzia, Naiara. (2022-07-22). «Gema Lopez Las Heras: "Garai hartan emakume batek idaztea eskandalosoa zen, are gehiago libre izan nahi zuten bi emakumeri buruz"» 111 Akademia (Noiz kontsultatua: 2023-12-14).
* ↑ (Gaztelaniaz) Landa aldeko neskak – Liburu Dantza. (Noiz kontsultatua: 2023-12-14).
* ↑ Agirre, Jon. (2023-12-13). ««Erronka estilo bizi eta kaotikoa euskarara ekartzea izan da»» El Diario Vasco (Noiz kontsultatua: 2023-12-14).
* ↑ «Gema Lopez las Heras traducirá al euskera "La femme gelée" de Annie Ernaux» EITB 2023-01-31 (Noiz kontsultatua: 2023-12-14).
* ↑ «Gema Lopez Las Herasek irabazi du Zaitegi saria» Berria 2023-01-30 (Noiz kontsultatua: 2023-12-14).

## Kanpo estekak

* Datuak: Q123821197
* Multimedia: Gema López Las Heras / Q123821197
# Maria Markotegi

Maria Markotegi Ijurko (Etxarri-Aranatz, 1963-Iruñea, 2005), nafar idazle, literatur kritikagile eta liburuzaina izan zen.

## Lanak

* La espera, 1992
* Izarratu, 1998
* Erotika, 2001.
* Zezilia, Samuel eta Barraskilo kalakaria, 2005

## Omenaldiak

Sakanako Mankomunitateko Euskara Zerbitzuak tradizio handiko literatura lehiaketak antolatzen ditu XX. mendetik; 2009 urtean, 20. edizioarekin, lehiaketak 'Maria Markotegi Saria izena hartu zuen eta euskarazko literatura sorkuntza saritzen du..

## Erreferentziak

* ↑ Armiarmako Kritiken hemerotekan aipamena
* ↑ Guaixe aldizkaria, 2011ko maiatza

## Kanpo estekak

* Datuak: Q130400672
# Israelgo Defentsa Indarrak

Israelgo Defentsa Indarrak (hebreeraz: צְבָא הַהֲגָנָה לְיִשְׂרָאֵל‎, Tsva ha-Hagana le-Yisra'el; arabieraz: جيش الدفاع الإسرائيلي‎), maiz Tzahal (hebreeraz: צה״ל‎) bere akronimoarekin izendatuta, Israelgo Estatuko indar armatuek hartzen duen izen generikoa da.
Israelgo Defentsa Indarrak hiru adar ditu: Aireko Armada, Itsas Armada eta Lehor Armada. David Ben-Gurion defentsa ministroak 1948an sortu zuen, Haganah osatzen zuten paramilitarrak militar bilakatu zituenean. Bere egungo buruzagi nagusia edo Ramatcal Benny Gantz jenerala da. Israelek 187.000 soldadu aktibo profesional ditu, eta beste 565.000 erreserban. Guztira 700.000 soldadu mobilizatu ditzake, hau da, Israelgo nazionalitatea dutenen % 10.

## Erreferentziak

* ↑ Berria. Estilo Liburua. .

## Kanpo estekak

* Datuak: Q58967
* Multimedia: Israel Defense Forces / Q58967
# God of War (2005eko bideo-jokoa)

God of War 2005ean SIE Santa Monica Studio estatubatuar software enpresak merkaturatutako bideo-joko bat izan zen. Ekintza bideo-joko honek izen bereko saila ospetsua inauguratu zuen.

## Sinopsia

Oharra: Atal honek istorio osoa edo amaiera argitzen du.
Jokoak Kratos espartar jeneralaren abenturak kontatzen ditu, greziar mitologiako jainkoen zerbitzura dagoena. Argumentua Kratosen hibris (neurrigabekeria) ideiaren inguruan biratzen da, jainkoen eta bere patuaren aurka matxinatzean, baita nemesiaren ideiaren inguruan ere (greziar literatura klasikoarekin bat etorriz. Hala ere, kasu honetan, Kratosen hibrisa ez da zigortzen, baizik eta berak pentsatutakoa baino garaipen eta patu handiagoa dakarkio.

## Kanpo estekak

* Datuak: Q817369
* Multimedia: God of War / Q817369
# Lau maisuen urte-liburuak

Irlandako Erresumaren urte-liburuak, irlanderaz: Annála Ríoghachta Éireann, edo Lau maisuen urte-liburuak, Annála na gCeithre Máistrí, Erdi Aroko Irlandaren historiari buruzko kronika bat da. Munduaren sorreratik, 2246. urtean, Genesiaren uholdetik hasi eta 1646an amaitzen da.
432tik aurrerako kroniken bilduma da, XVI. mendean Mícheál Ó Cléirigh, Cú Choigcríche Ó Cléirigh, Fearfeasa Ó Maol Chonaire eta Cú Choigríche Ó Duibhgeannáin fraideek bildumatu zituzten eta 1636an irlanderaz argitaratu ziren, hortik Lau maisuen urte-liburuak ezizena, eta 1846an Owen Connellan eta John O'Donovanek ingelesera itzuli.
* Datuak: Q564287
* Multimedia: Annals of the Four Masters / Q564287
# Hagun

    Artikulu hau gurpilaren atalari buruzkoa da; beste esanahietarako, ikus «Hagun (argipena)».
Haguna gurpilaren atal zirkular zurruna da, gehienetan metalezkoa, pneumatikoari eusten diona. Gurpilaren kanpoko egitura zirkularra eratzen du, eta haren gainean pneumatikoaren barneko ertza muntatzen da. Bizikletetan, esaterako, uztai estu eta handi bat da, izpien bitartez gurpilaren ardatzari lotutakoa.

## Erreferentziak

* ↑ Hagun. Euskaltzaindiaren Hiztegia, euskaltzaindia.eus (Noiz kontsultatua: 2024-10-23).
* ↑ Hagun. Gaurko Hitza, euskaljakintza.com (Noiz kontsultatua: 2024-10-23).

## Kanpo estekak

* Datuak: Q786732
* Multimedia: Automobile wheels / Q786732
# Maelstrom itsaslasterra

Maelstrom itsaslasterra Norvegiako Lofoten artxipelagoaren hegoaldeko kostaldeko ur-zurrunbilo handi bat da. Lofoten uharteetako Sorland eta Væroy uharteen artean dago, 67°48′05″N 12°47′49″E﻿ / ﻿67.80139°N 12.79694°E﻿ / 67.80139; 12.79694 latitudean. Bi uharte horien arteko itsaslasterra (Moskenstraumen) zeharkatzen duten itsaslaster indartsuen eta marea handien eraginez sortzen da. Itsaslaster eta kontralaster multzo bat da, olatu handiekikoa, 18 bat km-ko luzera duena.
Antzina, oso arriskutsua zen nabigaziorako. Edgar Allan Poek eta Jules Vernek ozeanoaren hondoraino iristen zen zurrunbilo erraldoi gisa deskribatu zuten.

## Erreferentziak

* ↑ Euskaltzaindia. (2012-10-18). 172. araua: Itsaslasterren izenak, itsasgune batzuen izenak eta Antartikako toponimia. (Noiz kontsultatua: 2013-02-10).
* ↑ (Ingelesez) Saetra, Øyvind; Halsne, Trygve; Carrasco, Ana; Breivik, Øyvind; Pedersen, Torstein; Christensen, Kai Håkon. (2021-11-01). «Intense Interactions between Ocean Waves and Currents Observed in the Lofoten Maelstrom» Journal of Physical Oceanography 51 (11): 3461–3476. doi:10.1175/JPO-D-20-0290.1. ISSN 0022-3670. (Noiz kontsultatua: 2024-10-23).

## Kanpo estekak

* Datuak: Q1501474
* Multimedia: Moskenstraumen / Q1501474
# Eskopeta

Eskopeta ehizan egiteko eta, erabiltzen den fusil arina da. XIII. mendean Italian agertu ziren lehenengo eskopetak (schioppi edo scoppio) burdinazko hodiak ziren, atzeko aldean zurezko euskarririk ere ez zutenak (XV. mendean ezarri zitzaien). XIX. mendean bolbora, kartutxoek eta tresnak berak aurrerapen handiak izan zituzten: kanoia motzagoa eta arinagoa egin zen, eta bi kainoi batera jartzea ere lortu zen; zehaztasun handiagoa izateko, lepoa edo estugunea ezarri zitzaion. 1880. urtean asmatua da errepikapeneko eskopeta, tiroak bata bestearen atzetik segidan botatzeko gai zena.
Tiro bakoitzean bala txiki bat edo perdigoi ugari jaurtitzeko erabiltzen da. Batez ere, txoriak ehizatzeko erabiltzen da.

## Iruditegia

* Eusebio Zuloagak egindako eskopeta, Eibarko Armagintza museoan.
* Remington moderno bat.
* Winchester bat, 1911koa.
* Eibarko eskopeta baten 20. mendeko iragarkia.
* Eskopetarra, arma baten forma duen gitarra bat.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q486396
* Multimedia: Shotguns / Q486396
# Esku

Eskua bi gorputz-atal atal-aniztunak, oratzaileak eta hatz-aniztunak dira. Gizakien edo beste primateen beso bakoitzaren muturrean daude. Gauzak ukitu, hartu eta eraldatzeko erabiltzen dira. Ukimenak garrantzi handia du eskuetan.

## Hezurrak

Esku bakoitzak 27 hezur ditu:

### Karpoa

Karpoa da eskuturretik gertuen dagoen zatia. Zortzi hezur ditu, launa hezurretako bi ilaratan antolatuak:
* Hurbileko ilara, radio hezurretik hasita kubitu hezur aldera: eskafoidea, ilargi-formakoa, piramidala eta pisiformea.
* Urruneko ilara: trapezioa, trapezoidea, hezur handia eta kako-hezurra.

### Metakarpoa

Metakarpoa bost hezurrek osatzen dute, eskuturretik urrutien daudenak dira eta esku-ahurraren barruan eta ahurrean daude.

### Falangeak

Falangeak hatzeko hezurrak dira.
Hiru dira hatzeko: hurbilekoa, erdiko eta urrunekoa. Erpuruak bi du: hurbilekoa eta urrunekoa.

## Giharrak

Besagainetik datozen giharrak bi eratakoak dira: esku-ahurrekoak (estutzaileak) eta eskugainekoak (luzatzaileak). Eskuak berak, hala ere, baditu bere giharrak, kubituaren ingurukoak (4), erpuruaren ingurukoak (4) eta esku-ahurrekoak (11). Guztira 19 gihar dira berezkoak eta 15 besagainetik datozenak eta zainetan bukatzen direnak. Eskuaren odol elikadura radio arterien eta kubitu arterien bidez egiten da nagusiki. Zain txiki ugariren sarea dago, horiez gainera, azalean barrena. Eskuaren ezaugarri nagusia mugimendurako aukera da, giharren, zainen eta hezurren giltzadurari esker.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Hatz
* Beso

## Kanpo estekak

* Datuak: Q33767
* Multimedia: Hands / Q33767
# Klasizismo

Klasizismoa klasikotzat hartzen den garaiko ereduen imitazioan oinarrituriko arte-joera da. Sartaldeko kulturan K.a. V. eta IV. mendeetan, Atenasen bereziki garatu zen artea da klasikoa. Bestalde, klasizismoak oposizio estetikoa adierazi ohi du: klasizismoa erromantizismoaren aurka, klasizismoa abangoardiaren aurka, eta abar.

## Ezaugarriak

Hala, klasizismoko aldiek garai horretako artearen ezaugarriak betetzen dituzte:
* proportzioa,
* simetria,
* oreka,
* objektibotasunerako joera,
* funtzio didaktikoa, eta
* bikaintasuna.
Nolanahi ere, antzinako eredu horien interpretazioa eta aplikazioa desberdina izan da aldien eta generoen arabera.

### Klasizismoa artean

Italiako Pizkundean, XIV. mendearen amaieran, benetako klasizismorako joera nabarmendu zen. XV. mendearen hasieran Florentziako zenbait artistak (Brunelleschi, Masaccio) Erromako monumentuen hondakinetan aurkitu zituzten ereduak; L. B. Albertik arkitektura arrazional eta klasikoaren printzipioak definitu zituen. Lehen klasizismoaren aldian nagusi dira Florentziako arkitekto, margolari eta eskultoreak: Donatello, Ghiberti, Andrea del Castagno, Botticelli, Filippino Lippi, Piero di Cosimo eta abar. Florentziatik kanpo Piero della Francesca eta Andrea Mantegna nabarmentzen dira. XVI. mendea Pizkundeko klasizismo betearen garaia da.
Erroman, Leonardo da Vinci eta Rafael margolariek, Michelangelo eskultoreak, eta Antonio da Sangallo Gaztea eta Donato Bramante arkitektoek Europa osora hedatu zen arte-mota moldatu zuten. Erromatik kanpo Palladio arkitektoa eta Tiziano margolaria dira aipagarrienak.
Harrezkero, klasizismotik saihesten diren manierismoa eta gero Michelangeloren obran jatorria duen barrokoa garatu ziren. Azken joera horren aurka, alabaina, XVII. mendeko frantses klasizismoa sortu zen: Nicolas Poussin frantses margolariak arrazoian oinarrituriko klasizismo garbira jo zuen berriro, Rafael eta Tizianoren ereduei jarraituz. Arkitektura-obra garrantzitsuak dagozkio klasizismo molde honi, Louvreko eta Versaillesko jauregiak adibidez. XVIII. mendean, Palladioren obran oinarrituriko klasizismoa garatu zen, gero Estatu Batuetara hedatu zena. Garaitsu hartan bermatu zen neoklasizismo deiturikoa, baina joera honek antzinatekoak ez bezalako ikusmoldea zekarren, eta hala hautsi zen benetako tradizio klasikoa.

## Kanpo estekak

* (Frantsesez):Klasizismoa literaturan.
* (Ingelesez):Klasizismoa Encyclopedia.com webgunean.
* Datuak: Q170292
* Multimedia: Classicism / Q170292
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Ezkabako mendilerroa

    Artikulu hau mendilerroari buruzkoa da; beste esanahietarako, ikus «Ezkaba».
Ezkabako mendilerroa Nafarroa Garaian kokatuta dagoen mendilerro bat da. Bere punturik altuena Ezkaba mendia da, 895 metrorekin.
Mendilerroan dagoen Ezkaba mendiak ematen dio izena mendilerroari.

## Mendiak

* Ezkaba edo San Kristobal, 895 m 42°51′20″N 1°39′53″W﻿ / ﻿42.8556683°N 1.664642°W﻿ / 42.8556683; -1.664642
* Burutxeko, 617 m 42°50′28″N 1°38′22″W﻿ / ﻿42.8411801°N 1.639489°W﻿ / 42.8411801; -1.639489
* Ezkaba Txiki, 595 m 42°50′22″N 1°37′09″W﻿ / ﻿42.8393892°N 1.6192767°W﻿ / 42.8393892; -1.6192767
* Erausogaña, 581 m 42°51′25″N 1°38′04″W﻿ / ﻿42.8570316°N 1.6344041°W﻿ / 42.8570316; -1.6344041
* Alto de la Bandera, 512 m 42°49′44″N 1°41′37″W﻿ / ﻿42.8289558°N 1.6934969°W﻿ / 42.8289558; -1.6934969
* Santa Lucia edo Zandua, 469 m 42°49′41″N 1°40′23″W﻿ / ﻿42.8281649°N 1.6730153°W﻿ / 42.8281649; -1.6730153
* Mendikur, 467 m 42°49′40″N 1°41′54″W﻿ / ﻿42.8276547°N 1.6983879°W﻿ / 42.8276547; -1.6983879

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Ezkabako mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q60648123
# Artika (argipena)

Artika ondorengo leku hauen izena da:
* Artika: Bermeoko (Bizkaia) auzoa.
* Artika: Ispasterreko (Bizkaia) auzoa, Zatika izenez ere ezaguna.
* Artika: Berriobeitiko (Nafarroa Garaia) kontzejua.
* Artika Berria: Berriobeitiko auzo berri bat.
# CRC Pozuelo

CRC Pozuelo Rugby Espainiako Madril hiriburuko errugbi talde bat da. Etxeko partiduak Pozuelo de Alarcón udalerriko Valle de las Cañas errugbi zelaian jokatu ohi ditu.
1986an sortu zen, halere bere jatorria Real Canoe Natación Club elkartean eta 1963an sortutako errugbiko sailean dago. 2009. urtea ezkeroztik Gatos de Madrid madrildar errugbi frankiziaren zati da.

## Lorpenak

* Espainiako Liga (5): 1971, 1972, 1973, 2000, 2009
* Errege Kopa (5): 2001, 2002, 2003, 2008, 2009
* Espainiako Superkopa (2): 2008, 2009
* Iberiar Errugbi Kopa (3): 1965, 1967, 2001
* Ohorezko B maila (2): 2006, 2022

## Kanpo estekak

* CRC Pozuelo errugbi taldearen webgunea (Gaztelaniaz)
# Anders Sandøe Ørsted

Anders Sandøe Ørsted (Rudkøbing, 1778ko abenduaren 21a – Kopenhage, 1860ko maiatzaren 1a) daniar abokatu, legelari, politikari eta kazetaria izan zen. Danimarkako lehen ministroa izan zen 1853tik 1854ra.
Zuzenbidea ikasi zuen Kopenhageko Unibertsitatean eta abokatua eta legelaria izan zen. Administrazioan sartu zen eta 1825etik 1848ra gobernuaren aholkulari juridikoa izan zen. 1831n onartutako konstituzioa idatzi zuen eta 1842tik 1848ra ministro izan zen. Kontseilari izan zen bitartean liberala eta tolerantea izan zen, baina 1853tik 1854ra lehen ministro izan zen garaian kontserbadorea eta erreakzionarioa izan zen. Erregeak eta oposizioak bat egin zuten 1854ko abenduan dimititzera behartzeko.
Kanten eta Hegelen filosofiaz, Danimarkako eta Norvegiako legeaz, eta Eskandinaviako politikaz idatzi zuen. 1856an autobiografia bat ere idatzi zuen eta hainbat egunkariren editorea izan zen.
* Datuak: Q491280
* Multimedia: Anders Sandøe Ørsted / Q491280
# Begoña Arrokero Ibaibarriaga

Begoña Arrokero Ibaibarriaga (Ondarroa, 1961) kirolaria da. Atletismoa eta mendizaletasuna praktikatu ditu.

## Biografia

Aurrera Mendi Taldearen mendi irteeretara joaten zen haurra zela izeba-osabekin. Gaztetan, Jose Mari Naberan (Ondarroa, 1946-2015) ezagutu zuen. Naberanen alaba, Nekane Naberan, Zubi Zahar Ikastolan hasi zenean, atletismo taldea sortu zuen, eta Arrokero taldean sartu zen.
Saturraran hondartzan egiten zituzten entrenamenduak. Apurka-apurka bakoitza bere espezialitatera egokitzen joan zen, eta bera xabalinan espezializatu zen. Txapelketako atean geratu zen, lesionatu egin zelako.

### Ondarroako institutuko irakasle

Jose Mari Naberanek bultzaturik, monitore titulua atera eta Ondarroako institutuan gorputz-hezkuntza irakasle izateko postura aurkeztu zen. 19 urte zituen institutuan bertan irakasle bezala lanean hasi zenean.
Egun, jubilatuta, kirola egiten jarraitzen du, adibidez spinning, mendia edo udan igeria.

## Erreferentziak

* ↑ «Mendia: 70eko hamarkadan emakumeek Ondarroan egin zezaketen kirol bakarra» 11barri (Noiz kontsultatua: 2024-02-02).

## Kanpo estekak

* Datuak: Q130279464
# Ricardo Gómez (argipena)

Ricardo Gómez izeneko pertsona batek baino gehiagok du artikulua Wikipedian:
* Ricardo Gómez Álvarez (Vigo, 1970), gipuzkoar musikagile eta idazlea.
* Ricardo Gómez López (Bilbo, 1964), euskal filologoa, EHUko irakaslea.
* Ricardo Gómez García, Eusko Gudarosteko ofiziala.
* Ricardo Parrondo Gómez (Madril, 1994), Ricardo Gómez izenarekin ezaguna den aktore espainiarra.
# Basque Culinary Center

Basque Culinary Center Mondragon Unibertsitatearen gastronomia fakultatea da.
2011-12 ikasturtean, Donostian ireki zuten. Bere Patronatuan hainbat goi-mailako euskal sukaldarik hartzen dute parte, hala nola, Juan Mari Arzak, Pedro Subijana, Martin Berasategi, Andoni Luis Aduriz, Karlos Argiñano, Eneko Atxa eta Hilario Arbelaitz.
2014ko azaroaren 19an jakitera eman zenez, Basque Culinaryko kontratazioetan irregulartasunak ikusi zituzten. Zerbitzuen kontratazioa egiteko publizitate eta lehia printzipioak bermatzen zituen prozedura erabili zen Euskal Autonomia Erkidegoko Kontu Auzitegiaren ustez.

## Ikastaroak

* Gastronomia eta Sukaldaritza Arteetan gradua
* Sukaldaritza-teknikan eta Produktuan Masterra
* Prestakuntza-eskaintza

## Erreferentziak

* ↑ «Basque Culinary Center inauguratu dute Donostian» Berria 2011-09-26.
* ↑ «Basque Culinaryko kontratazioetan irregulartasunak antzeman dituzte», EiTB, 2014-11-19

## Kanpo estekak

* Webgune ofiziala
* Datuak: Q8243618
* Multimedia: Basque Culinary Center / Q8243618